Oficiālais Vēstnesis L 236 , 23/09/2003 Lpp. 0849 - 0850



4. KONKURENCES POLITIKA Eiropas Kopienas dibināšanas līgums, VI sadaļas 1. nodaļa — Konkurences noteikumi. 1. 3bn un 10bn HUF finanšu atbalsta shēmas a) Neskarot EK līguma 87. un 88. pantu, Ungārija var — ievērojot turpmāk izklāstītos nosacījumus — piemērot uzņēmumu ienākuma nodokļa atvieglojumus, kas līdz 2003. gada 1. janvārim piešķirti atbilstīgi 21. panta 7., 10. un 11. punktam 1996. gada Aktā LXXXI par uzņēmumu ienākuma nodokli un dividenžu nodokli un 93. pantā 1999. gada Aktā CXXV par Ungārijas Republikas 2000. gada budžetu: i) līdz 2011. gada 31. decembrim (ieskaitot) — mazajiem un vidējiem uzņēmumiem, ko nosaka atbilstīgi šādu uzņēmumu Kopienas definīcijai [2] un Kopienas praksei. Apvienošanās, iegādes vai cita līdzīga darījuma gadījumā, ja tas attiecas uz saņēmēju, kam atbilstīgi iepriekšminētajiem tiesību aktiem piešķirts nodokļa atvieglojums un uz ko attiecas šis apakšpunkts, pārtrauc piemērot uzņēmumu ienākuma nodokļa atvieglojumu. ii) citiem uzņēmumiem, ar nosacījumu, ka attiecībā uz atbalsta apjomu, ko piešķir atbilstīgi iepriekšminētajiem tiesību aktiem, tiek ievēroti šādi ierobežojumi: aa) valsts atbalstam reģionāliem ieguldījumiem: - kopējais atbalsts ieguldījumiem nepārsniedz 75 % no kompensējamām ieguldījumu izmaksām, ja uzņēmums ieguldījumus atbilstīgi shēmai sācis veikt līdz 2000. gada 1. janvāra. Ja uzņēmums ieguldījumus atbilstīgi shēmai sācis veikt 2000.-2002. gadā, kopējais atbalsts ieguldījumiem nepārsniedz 50 % no kompensējamām ieguldījumu izmaksām; - ja uzņēmums darbojas mehānisko transportlīdzekļu nozarē [3], kopējais atbalsts ieguldījumiem nepārsniedz 30 % no kompensējamām ieguldījumu izmaksām, ja uzņēmums ieguldījumus atbilstīgi shēmai sācis veikt līdz 2000. gada 1. janvārim. Ja uzņēmums ieguldījumus atbilstīgi shēmai sācis veikt 2000.-2002. gadā, kopējais atbalsts ieguldījumiem nepārsniedz 20 % no kompensējamām ieguldījumu izmaksām; - laikposms tāda atbalsta aprēķināšanai, uz ko attiecas iepriekšminētie 75 % un 50 % (attiecībā uz mehānisko transportlīdzekļu nozari — 30 % un 20 %) ierobežojumi, sākas 2003. gada 1. janvārī; aprēķinos neiekļauj jebkādu atbalstu, kas pieprasīts un saņemts, pamatojoties uz peļņu, kas gūta pirms minētās dienas; - ja pievienošanās dienā uzņēmums jau ir pārsniedzis noteiktos maksimālos apjomus, atbalstu neprasa atmaksāt; - aprēķinot atbalsta kopapjomu, ņem vērā visu atbalstu, kas saņēmējam piešķirts saistībā ar kompensējamām izmaksām, tostarp atbalstu, kas piešķirts atbilstīgi citām shēmām, neatkarīgi no tā, vai atbalsts piešķirts no vietējiem, reģionāliem, valsts vai Kopienas finanšu resursiem; - kompensējamās izmaksas nosaka, pamatojoties uz kritērijiem, kas izriet no Kopienas noteikumiem par atbalstu reģionālajiem ieguldījumiem; - kompensējamās izmaksas, ko var ņemt vērā, ir tādas izmaksas, kas radušās laikposmā no 1997. gada 1. janvāra līdz 2005. gada 31. decembrim atbilstīgi programmai, ko uzņēmums formāli apstiprinājis vēlākais 2002. gada 31. decembrī un paziņojis Ungārijas Republikas Finanšu ministrijai līdz 2003. gada 31. janvārim. bb) valsts atbalstam mācību, pētniecības un attīstības, kā arī nodarbinātības un vides aizsardzības ieguldījumiem: - atbalsts nepārsniedz attiecīgos atbalsta intensitātes ierobežojumus, kas atbilstīgi EK līguma 87. un 88. pantam attiecīgajiem atbalsta mērķiem piemērojami 2003. gada 1. janvārī; - laikposms tāda atbalsta aprēķināšanai, kurš iekļaujams noteiktajos maksimālajos apjomos, sākas 2003. gada 1. janvārī; aprēķinos neiekļauj nekādu atbalstu, kas pieprasīts un saņemts, pamatojoties uz peļņu, kas gūta pirms minētās dienas; - ja pievienošanās dienā uzņēmums jau ir pārsniedzis noteiktos maksimālos apjomus, atbalstu neprasa atmaksāt; - aprēķinot atbalsta kopapjomu, ņem vērā visu atbalstu, kas saņēmējam piešķirts saistībā ar kompensējamām izmaksām, tostarp atbalstu, kas piešķirts atbilstīgi citām shēmām, neatkarīgi no tā, vai atbalsts piešķirts no vietējiem, reģionāliem, valsts vai Kopienas finansēšanas avotiem; - kompensējamās izmaksas nosaka, pamatojoties uz kritērijiem, kas izriet no Kopienas noteikumiem, kurus 2003. gada 1. janvārī piemēro attiecīgajiem atbalsta mērķiem; - kompensējamās izmaksas, ko var ņemt vērā, ir tādas izmaksas, kas radušās laikposmā no 1997. gada 1. janvāra līdz 2005. gada 31. decembrim atbilstīgi programmai, ko uzņēmums formāli apstiprinājis vēlākais 2002. gada 31. decembrī un paziņojis Ungārijas Republikas Finanšu ministrijai līdz 2003. gada 31. janvārim. cc) Ja ieguldījumus veic saņēmējs, kas ir saistīts ar valsts infrastruktūru, atbalsts nepārsniedz 100 % no izmaksām, kas radušās līdz 2002. gada 31. decembrim, ieskaitot. Šajā punktā paredzētie pārejas posma pasākumi netiek piemēroti, ja nav izpildīti iepriekš izklāstītie nosacījumi. b) Jebkādu atbalstu, kas piešķirts atbilstīgi iepriekšminētajiem tiesību aktiem un kas līdz pievienošanās dienai nav pielāgots iepriekš a) punktā izklāstītajiem nosacījumiem, uzskata par jaunu atbalstu, kā noteikts pastāvošajā atbalsta sistēmā, kura paredzēta šā Akta IV pielikuma 3. nodaļā par konkurences noteikumiem. c) Ungārija iesniedz Komisijai: - divus mēnešus pēc pievienošanās dienas — informāciju par iepriekš a) punktā izklāstīto nosacījumu izpildi; - līdz 2006. gada jūnija beigām — informāciju par kompensējamām izmaksām, kas saņēmējiem faktiski radušās atbilstīgi iepriekšminētajiem tiesību aktiem, kā arī par atbalsta kopapjomiem, ko saņēmēji jau saņēmuši. 2. Ārzonas shēma a) Neskarot EK līguma 87. un 88. pantu, Ungārija var līdz 2005. gada 31. decembrim piemērot uzņēmumu ienākuma nodokļa samazinājumus, kas līdz 2003. gada 1. janvārim piešķirti atbilstīgi 4.28. pantam un 19. panta 2. punktam 1996. gada Aktā LXXXI par uzņēmumu ienākuma nodokli un dividenžu nodokli. b) Apvienošanās, iegādes vai cita līdzīga darījuma gadījumā, ja tas attiecas uz saņēmēju, kam atbilstīgi iepriekšminētajiem tiesību aktiem piešķirts nodokļa samazinājums un uz ko attiecas a) punkts, pārtrauc piemērot uzņēmumu ienākuma nodokļa samazinājumu. 3. Vietējo iestāžu fiskālais atbalsts a) Neskarot EK līguma 87. un 88. pantu, Ungārija var līdz 2007. gada 31. decembrim, ieskaitot, piemērot uzņēmumu ienākuma nodokļa samazinājumus, kas nepārsniedz 2 % no peļņas un ko uz noteiktu laiku piešķir vietējās iestādes atbilstīgi 6. un 7. pantam 1990. gada C Aktā par vietējiem nodokļiem, ņemot vērā grozījumus, kas izdarīti ar 79. panta 1. un 2. punktu 2001. gada L Aktā par grozījumiem finanšu tiesību aktos, kurā grozījumus izdara ar 158. pantu 2002. gada XLII Aktu par grozījumiem aktos par nodokļiem, iemaksām un citiem budžeta maksājumiem, b) Uzņēmumi, kas izmanto tiesības, kas paredzētas 21. panta 7., 10. vai 11. punktā 1996. gada LXXXI Aktā par uzņēmumu ienākuma nodokli un dividenžu nodokli vai 93. pantā 1999. gada Aktā CXXV par Ungārijas Republikas 2000. gada budžetu vai atbalsta shēmās, kas nav saderīgas ar EK līguma 87. un 88. pantu, nav tiesīgi izmantot iepriekš a) punktā paredzētos pārejas posma pasākumus. [2] Komisijas Ieteikums 96/280/EK ( 1996. gada 3. aprīlis) par mazo un vidējo uzņēmumu definīciju (OV L 107, 30.4.1996., 4. lpp.). [3] Kā definēts Kopienas Starpnozaru sistēmas reģionālā atbalsta piešķiršanai lieliem ieguldījumu projektiem C pielikumā, kas paredz sistēmu valsts atbalstam mehānisko transportlīdzekļu rūpniecībā (OV C 70, 19.3.2002., 8. lpp.). --------------------------------------------------